b'\n_START_ARTICLE_\nImprimant\xc4\x83 laser\n_START_SECTION_\nFunc\xc8\x9bionare\n_START_PARAGRAPH_\nO sarcin\xc4\x83 electric\xc4\x83 este proiectat\xc4\x83 pe un tambur ce se rote\xc8\x99te datorit\xc4\x83 unui roller primar de sarcin\xc4\x83. Tamburul are o suprafa\xc8\x9b\xc4\x83 format\xc4\x83 dintr-un plastic special. Dispozitive electronice administreaz\xc4\x83 un sistem care scrie pe tambur cu lumin\xc4\x83. Lumina face ca sarcinile electrice s\xc4\x83 dispar\xc4\x83 din p\xc4\x83r\xc8\x9bile expuse ale tamburului. Suprafa\xc8\x9ba acestui tambur trece printr-o baie de particule fine din pudr\xc4\x83 uscat\xc4\x83 de plastic (tonerul). P\xc4\x83r\xc8\x9bile \xc3\xaenc\xc4\x83rcate electrostatic de pe tambur atrag aceste particule de pudr\xc4\x83, dup\xc4\x83 care tamburul pune pudra pe o h\xc3\xa2rtie care trece printr-un fel de fuzionator (fuser). Fuserul lipe\xc8\x99te pudra de plastic de h\xc3\xa2rtie prin intermediul presiunii \xc8\x99i a c\xc4\x83ldurii._NEWLINE_Toate aceste etape se pot realiza prin mai multe posibilit\xc4\x83\xc8\x9bi tehnice. Cea mai interesant\xc4\x83 poate fi utilizarea de c\xc4\x83tre unele imprimante a\xc8\x99a zise cu laser a unui \xc8\x99ir liniar de leduri (diode luminescente) pentru a scrie cu lumin\xc4\x83 pe tambur. Tonerul este format \xc3\xaen general din cerneal\xc4\x83 \xc3\xaen care se poate introduce \xc8\x99i plastic sau cear\xc4\x83 pentru a face ca particulele s\xc4\x83 se topeasc\xc4\x83 c\xc3\xa2nd trec prin fuser. H\xc3\xa2rtiile pot fi \xc3\xaenc\xc4\x83rcate sau nu cu sarcin\xc4\x83 de semn opus. Fuserul poate fi un cuptor cu infraro\xc8\x99u. La unele imprimante mai rapide \xc8\x99i mai scumpe, fuserul poate fi o lumin\xc4\x83 de xenon. La alte imprimante fuserul poate fi \xc8\x99i o rol\xc4\x83 \xc3\xaenc\xc4\x83lzit\xc4\x83.'